Nye Verma kraftverk

Nye Verma kraftverk er et vannkraftverk i Rauma kommune i Møre og Romsdal. Det erstatter det eldre Verma kraftverk som er nedlagt. Kraftverket ble satt i prøvedrift 9. mai 2019. Fornying av verket kostet 400 millioner kroner og hadde vært planlagt siden før år 2000. Kraftverket utnytter et fall på 424 meter i elven Verma, som er en sideelv til Rauma. Inntaksdamen ligger på 576 moh. Det gamle betongdammen og inntaksmagasinet som ble benyttet for gamle Verma kraftverk er gjenbrukt men er påbygget 5 meter i høyden. Selve kraftverket er bygget i en fjellhall. Installert effekt er 23 MW fra en peltonturbin. Årsproduksjon er 105 GWh. Vermevatn, Restjørn og Langvatnet er regulert med dam og brukes som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres 1,0 m³/s vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Nedbørfeltet er på 115,9 km², og tilsig er på 162,4 millioner m³. Magasinkapasiteten er på 32,4 millioner m³. Vermafossen er delvis tørrlagt som følge av kraftverkets bruk av vannet. Elven Verma er et typisk eksempel på agnordal. I selve Vermedalen går elven Verma til dels i meandere gjennom store løsmasser. Vassdraget er vernet mot videre kraftutbygging. Elven har vært regulert siden 1923. Verma kraftverk etterfulgte Verma kraftverk og tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919).. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Rauma Energi